Komisijos sprendimas
1976 m. gruodžio 22 d.
nustatantis tipinį kodeksą bei taisykles, reguliuojančias kai kurių vaismedžių rūšių sodinių tyrimų duomenų perrašymą į automatizuotai nuskaitomą formą, bei nustatantis šių tyrimų gamybos plotų ribas
(77/144/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės, siekdamos nustatyti tam tikrų rūšių vaismedžių sodinių galimą derlingumą [1], ypač į jos 4 straipsnio 2 ir 4 dalis,
kadangi įranga, kurią Komisija turi tam tikrų vaismedžių sodinių tyrimų rezultatams analizuoti, bei poreikis ją racionaliai naudoti reikalauja nurodyti su įranga suderinamas automatizuotai nuskaitomas formas ir tipinę formą duomenų perrašymui į automatizuotai nuskaitomą formą;
kadangi tam tikruose gamybos plotuose yra vienodos klimatinės ir agronominės sąlygos, susijusios su daugiau ar mažiau vienodu vaisių derliumi vienam hektarui; kadangi tyrimų rezultatų kiekvienam gamybos plotui naudojimas padidina tarpinio laikotarpio produkcijos įvertintų duomenų tikslumą; kadangi turi būti nustatytos tokių gamybos plotų ribos;
kadangi šiame sprendime numatytos priemonės atitinka Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Automatizuotai nuskaitomos formos, skirtos valstybėms narėms, savo tyrimų informaciją tvarkančioms elektroninėmis priemonėmis, pateikti Direktyvos 76/625/EEB 2 straipsnyje numatytus duomenis, yra magnetinė juosta arba 80 stulpelių perforacinės kortelės.
2 straipsnis
Tipinė forma, kodai ir taisyklės, reguliuojančios Direktyvos 76/625/EEB 2 straipsnyje numatytų duomenų perrašymą į magnetinę juostą arba 80 stulpelių perforacines korteles, ir administravimo tvarka, reguliuojanti magnetinių juostų laikmenų persiuntimą EBST, išdėstyta šio sprendimo prieduose.
3 straipsnis
Patvirtintos gamybos plotų ribos yra nustatytos šio sprendimo prieduose.
4 straipsnis
Šis sprendimas skirtas valstybėms narėms.
Priimta Briuselyje, 1976 m. gruodžio 22 d.